eBook Gardiana de la Auschwitz - Susan J. Eischeid
Captivanta biografie a uneia dintre cele mai cunoscute si mai controversate adepte ale regimului nazist, Maria Mandl, cea care, din tanara inofensiva, a devenit sefa lagarului de femei, o ucigasa cu inima impietrita. Pana in momentul executiei sale, la varsta de 36 de ani, Maria Mandl ajunsese pe o pozitie de inalta autoritate in cadrul celui de-Al Treilea Reich. Din functia de supraveghetoare-sefa a lagarului de femei de la Auschwitz-Birkenau, s-a facut in mod direct vinovata de torturarea si de uciderea a mii de oameni. Nascuta in 1912 in pitorescul sat austriac Munzkirchen, Maria s-a bucurat de o copilarie fericita alaturi de parinti iubitori, care, ulterior, au privit indurerati cum fiica lor a crescut in conditiile impuse de sistemul nazist. Viata ei oglindeste perioada in care a trait: turbulenta, plina de violenta si de paradoxuri. La Auschwitz-Birkenau, a organizat o orchestra de femei si a ''adoptat'' cativa copii din randul celor transportati in lagar, insa doar pentru a-i conduce spre camerele de gazare atunci cand interesul fata de ei ii disparea. Timp de doua decenii, Susan J. Eischeid a explorat detaliile povestii lui Mandl, bazandu-se pe marturii de arhiva si pe relatarile directe a zeci de martori si petrecand timp in comunitatea de prieteni si de vecini ai gardienei de la Auschwitz. Rezultatul este o analiza dura si complexa despre cat de usor a ales o persoana obisnuita calea raului intr-o atmosfera dominata de ura si de frica.